open-index/open-wikipedia-markdown huggingface dataset:
Нектар

thumb|290px|Нектар од камелија
**Нектар** е слатка течност што ја излачуваат жлездите на цветните растенија. Тоа е хранлива состојка со помош на која растенијата ги привлекуваат пчелите и другите инсекти, за да го подобрат нивното опрашување. Во пчеларството нектарот што го собираат пчелите се користи во производството на мед.

Во старогрчката митологија, нектарот е име за пијалакот на боговите, посладок од медот, а кој заедно со амброзијата им овозможувал да ја задржат вечната младост.

## Нектарот како тема во уметноста и во популарната култура
Нектарот се јавува како тема во бројни дела од уметноста и популарната култура, како:
* „Капки нектар“ - песна на Јохан Волфганг Гете.
* „Нектар“ (англиски: *Nectar*) - песна на британската рок-група „Тиндерстикс“ (*Tindersticks*) од 1993 година.

## Извори

Категорија:Пчеларство
Категорија:Цвеќиња
Категорија:Опрашување
Категорија:Старогрчка митологија
Автомат (оружје)

мини|десно|Американски автомат M3-SMG од 1944 година, калибар 9х19mm (долга деветка)
**Автомат** е лесно огнено оружје, главно наменето за уништување жива сила.

Главна одлика му е можноста за рафална стрелба, комбинирана со мал габарит. Некои автомати имаат можност и за единечна стрелба.

За разлика од другите автоматски стрелачки оружја (митралез, автоматска пушка), употребува пиштолска муниција.

## Наводи

## Поврзано
*Halcon M-1943
*MP 40
*Узи

## Надворешни врски
* M3-SMG 
* Modern Firearms  
* Современное Стрелковое Оружие  

Категорија:Оружје
Димко Најдов

**Димко Најдов - Џандарот** (Велес,  – Петрово, Сува Гора, ) — македонски револуционер и синдикален водач пред Втората светска војна, херој од борбите што VIII бригада ги водела со балистите во Западна Македонија во 1944 година.

## Животопис
Најдов е роден во Велес на 1 август 1919 година. Бил член на СКОЈ од 1940 и на КПМ од 1943 година. Поради неговата револуционерна и партиска активност, особено на планот на омасовувањето на оружената борба, бил осуден и затворен во Скопје во април 1944 година, од каде што успеал да избега и се вклучил во VIII велешка бригада. Во една од борбите бил заробен и масакриран од балистите.

## Наводи

Категорија:Луѓе од Велес
Категорија:Учесници во НОБ
Никола Нака

**Никола Нака** (Скопје, ) — македонски градежен инженер и поранешен професор на Градежниот факултет во Скопје.

## Животопис
Нака е роден на 17 март 1936 година. Од 1963 до 1966 година работел во Франција на проектирање индустриски објекти, потоа во скопските фирми „Бетон“ и „Маврово“. Докторирал во 1988 на тема од *организацијата на изградбата*, што е главна област на неговите истражувања. До 1989 година бил професор на Градежниот факултет во Скопје по групата предмети *Организација, технологија и економика на изградбата*. Од 1990 година живее и работи во Словенија, каде што и се пензионирал.

## Библиографија
Има напишано неколку научни трудови:
* *Степен на искористување на тешка механизација при изградба на објекти од нискоградбата*, 1979 г.
* *Оптимален технолошко-економски модел за избор на комплексна механизација во услови на извршување на раборите*, 1984 г.

## Наводи

Категорија:Луѓе од Скопје
Категорија:Македонски универзитетски професори
Категорија:Македонски инженери
Категорија:Македонци од Словенија
A las Barricadas

**На барикадите** (**A Las Barricadas**) е една од најпопуларните песни на шпанските анархисти за време на Шпанската граѓанска војна од 1936 година. Песната е пеена на мелодија на Варшавијанка 1905. Стиховите се напишани од Валеријано Орбон Фернандес во 1936.

## Стихови

## Надворешни врски
* mp3 на A Las Baricadas 

Категорија:Анархизам
Категорија:Шпанска граѓанска војна
Владо Макеларски

**Владо Д. Макеларски** ( во  — ) — македонски партизан, борец за слобода на Македонија, учесник во НОВ и носител на Партизанска споменица 1941.

## Животопис
Владо Макеларски е роден во селото Макелари, Албанија, во 1919 година. Бил член на КПЈ од 1941 година и првоборец, носител на Партизанска споменица 1941. По Ослободувањето, тој бил член на Земскиот одбор на ССМ и директор на Фабриката за керамика „Југ“ во Скопје. Ја прифатил Резолуцијата на Информбирото во 1949 и бил испратен на Голи Оток.

## Наводи

Категорија:Луѓе од Макелари
Категорија:Починати во 1993 година
Категорија:Македонци во Албанија
Категорија:Носители на Партизанска споменица од 1941
Категорија:Учесници во НОБ
Категорија:Македонски затвореници и притвореници
Категорија:Југословенски затвореници и притвореници
Категорија:Затвореници на Голи Оток
Љутви Руси

**Љутви Руси** (албански: *Lutvi Rusi*; Дебар,  - Скопје, ) — македонски новинар, писател и преведувач од и на албански јазик. Носител на Партизанска споменица 1941, истакнат борец во НОБ во Западна Македонија.

## Животопис
Руси е роден во Дебар на 18 јануари 1923 година. После Втората светска војна како нејзин учесник, Руси влегува во новинарството во педесеттите години. Потоа станува долгогодишен уредник на емисиите на албански јазик на Радио Скопје, а потоа сè до пензионирањето бил главен и одговорен уредник на „Флака“ и на „Просветно дело“. Во соавторство со Миле Ќорвезироски го објавил првиот Македонско-албански речник во 1967 година. Преведувал од македонски на албански јазик и обратно. Бил член на ДПМ од 1953 година. ДПМ во негова чест има идеја да преименува улица во Скопје.

## Библиогрфаија
* *Песни за пионерите* (заедно со Мемедали Хоџа), 1953; 
* *Бригада на зајците*, 1966; 
* *Партизански приказни*, 1974; 
* *Калење*,1975; 
* *Ибе Паликуќа*, 1976; 
* *Двајца другари*,1977; 
* *Сомневање*, 1979; 
* *Лиман Каба*, 1980;
* *Глувонемиот*, 1981.

## Наводи

Категорија:Македонски Албанци
Категорија:Македонски писатели
Категорија:Македонски новинари
Категорија:Македонски преведувачи
Категорија:Носители на Партизанска споменица од 1941
Категорија:Учесници во НОБ
Категорија:Членови на ДПМ
Категорија:Луѓе од Дебар
Даница Ручигај

**Даница Ручигај** (Скопје,  - Скопје, ) — македонска поетеса.

## Животопис
Даница Ручигај е родена во 1934 година во Скопје. Учела класична гимназија, каде што ги изучувала старогрчкиот и латинскиот јазик. Извесно време поминала во Грција. По завршувањето на средното образование, таа студирала на Филозофскиот факултет во Скопје, каде што дипломирала југословенска книжевност, со што трајно и професионално се врзала за поезијата и за книжевноста. Својот краток работен век го поминала во Министерството за култура на СР Македонија.

Своите први песни ги објавува во 1955 година во познатите книжевни списанија „*[[Современост]]*“ и „*Разгледи*“, а нешто подоцна се појавувала и во периодиката од другите јазични подрачја на некогашна Југославија, афирмирајќи ја преку нив младата македонска поезија.

Таа е авторка на две стихозбирки. Дебитирала со исповедната љубовна лирика „*Сребрени, ноќни игри*“ во 1960 и „*Заробеници на ветерот*“ во 1963 година. Со втората стихозбирка, таа била претходничка на мотивскиот и јазичен нонконформизам на една цела плејада македонски поетеси. Загинала трагично во Скопскиот земјотрес на 26 јули 1963 година. Од 2005 година, во нејзина чест, доделувана е наградата „Даница Ручигај“ за најдобра дебитантска поетска книга.

## Наводи

## Надворешни врски
* Биографија, „Македонска нација“
* „Предговор кон „Сребрени ноќни игри & Заробеници на ветрот” на Даница Ручигај, „Делфина 3” - Скопје, 2003“ - Комплетна биографија

Категорија:Луѓе од Скопје
Категорија:Починати во Скопје
Категорија:Македонски поетеси
Категорија:Југословенски поети
Категорија:Апсолвенти на Филозофскиот факултет - Скопје
Јусуф Сабит

**Јусуф Сабит** (турски: *Yusuf Sabit*; Долна Бањица, гостиварско, - 2007, Гостивар) ― македонски поет, раскажувач, новинарски дописник од со турска народност.

## Животопис
Сабит е роден во гостиварска Долна Бањица во 1957 година. Тој е новинарски дописник од Гостивар на весникот „*[[Бирлик]]*“ и на телевизиски емисии на турски јазик на Македонската радио-телевизија. Трудовите му се објавувани во весникот „*Бирлик*“, во детските списанија „*Севинч*“, „*Томурџук*“ и во книжевното списание „*Сеслер*“. Член е на ДПМ од 1986 година.

## Библиографија
* Животот и натаму, 1982; 
* Дете неранимајко, 1983; 
* Малиот Улкер, 1986;
* Рака за рака, 1988; 
* Детски игри, 1991;
* Имеровиот свет, 1999.

## Наводи

Категорија:Луѓе од Долна Бањица
Категорија:Македонски поети
Категорија:Македонски Турци
Категорија:Македонски новинари
Категорија:Југословенски поети
Категорија:Југословенски Турци
Категорија:Југословенски новинари
Категорија:Членови на ДПМ
Дамјан Симитчиев

**Дамјан Симитчиев** (Прилеп, 1873 - 1941) — македонски фармацевт.

## Животопис
Симитчиев е роден во Прилеп во 1873 година. Фармација завршил во Лиеж, Белгија во 1898 година, како прв фармацевт во Прилеп. По 1900 отворил самостојна аптека. Покажал афинитет кон превентивната дејност и бактериологијата што ја изучувал во Лиеж до 1936 година. По враќањето во Прилеп го образовал населението и вовел задолжителна вакцинација на децата.

## Наводи

Категорија:Македонски фармацевти
Категорија:Македонски бактериолози
Категорија:Луѓе од Прилеп
Категорија:Починати во Прилеп
Методија Симоновски

**Методија Мирков Симоновски** (Прилеп, ) — македонски етномузиколог и поет за деца.

## Животопис
Симоновски е роден во Прилеп на 14 март 1927 година. Како виш стручен соработник на Институтот за фолклор „Марко Цепенков“ во Скопје работи од 1 декември 1950 до 31 декември 1965. Таму тој мелографирал голем број македонски народни
песни и објавил неколку статии за македонскиот музички фолклор, за ориентализмите во тоналната градба во 1959, за рефрените во 1960, за терминологијата во 1961 и за народните верувања во 1962 година. Во 1963 година е добитник на наградата 13 Ноември за достигања од областа на уметноста.

## Библиографија
* *Македонски музички фолклор, песни II*, Скопје, 1959 (со коредактори);
* *Македонските мелографи од крајот на XIX век*, Скопје, 1962 (со коредактор).

## Наводи

Категорија:Македонски поети
Категорија:Луѓе од Прилеп
Категорија:Македонски етномузиколози
Категорија:Добитници на наградата „13 Ноември“
Амброзија (митологија)

мини|Храната на боговите на Олимп (1530)
**Амброзија** (грчки: ἀμβροσία, ambrosia, “а“=не, “mbrotos“=смртен) е пијалак или храна што, според грчката митологија, ја користеле, боговите од Олимп. Според легендите, боговите не се хранеле со обична храна што ја користеле луѓето, туку со амброзија, а наместо вино, пиеле нектар. Таквата исхрана им обезбедувала младост и бесмртност.

Според Хомер, амброзијата на боговите им ја носеле гулаби од далечниот Запад.

## Извори

Категорија:Старогрчка митологија
Категорија:Олимп
Масакр во Б’мбоки

**Масакрот во Б’мбоки** — злосторнички чин во Граѓанската војна во Грција во 1949 година. Тогаш сили на грчката
владина армија влегле во селото Б’мбоки, Костурско и под сомневање дека жителите соработувале со ДАГ, затвориле десет селани од кои осум жени и двајца мажи и свирепо ги убиле.

За време на колежот во селото Загоричани во 1905 година, жителите на Б’мбоки избегнале колеж, при што грчкиот андарт капетан Вардас (Георгиос Цондос) се заканил до нив со зборовите:

*Ќе заколам сè, па дури и кучињата*


Потоа изпратил заканувачко писмо до Б’мбокчани во кое се велело:

*Ако не преминете во патријаршијата, и тоа бргу, ќе влезам во селото и ќе заколам се : мажи, жени, старци, деца и сите кучиња во селото.*


Но поради тоа што по настанот во Загоричани, под притисок на евролските сили, османлиската војска постојано била стационирана во тој крај и поради што и самите селани се организирале, заканите не се оствариле. Барем не до 1949 година.

## Наводи

Категорија:Масакри врз Македонци
Категорија:Масакри во Грција
Микроспорангија

мини|Селагинела хетероспори
**Микроспорангија** е спорангија која произведува спори кои доведуваат до раст на машките гаметофити.

Микроспорангиите се карактеристични за растението селагинела, како и кај некои видови папрат.

Кај голосемениците и скриеносемениците, микроспорангиите произведуваат микроспороцити, познати како мајчини микроспорни клетки, кои потоа преку мејоза создаваат четири микроспори. Микроспорите со делба ги формираат поленовите зрна.

Терминот не се користи за мововите (Bryophytes).
## Извори

Категорија:Анатомија на растенијата
Категорија:Ботаника
Спорангија

[thumb|280px|Спорангија на [мувла]]

**Спорангија** (*еднина*: sporangium) е орган кај растенијата, алгите и габите кој овозможува бесполово размножување преку создавање спори. 	

Спорангијата е карактеристична за скриеносемениците, голосемениците, папратите, мововите, алгите и габите. Нивните спори понекогаш се нарекуваат спорангиоспори.

## Извори

Категорија:Анатомија на растенијата
Категорија:Морфологија и анатомија на габите
Дончо Димовски

**Дончо Димовски** (познат и како **Дончо Трајанов Димовски**; р.  во ) — македонски математичар и универзитетски професор од 1994 година.

## Животопис

Димовски е роден на 1 октомври 1954 година во Битола. Дипломирал во 1976 на Математичкиот факултет, магистрирал во 1979, а докторирал во 1983 година со темата „*Неедноставно сврзани Касонови рачки*“ на Универзитетот на Њујорк во Бингамтон, САД, каде што добил награда за најдобра докторска дисертација во 1983 година. Научно работи во неколку области: геометриско-комбинаторна топологија, еднопараметарска теорија на фиксни точки, векторско-вредносни структури и други. Има објавено повеќе од 50 научни трудови и две монографии. Од 2001 до 2003 бил шеф на Институтот за математика. Тој е главен уредник на списанијата „*Сигма*“ и „*Matematika macedonica*“.

## Библиографија
* *Non-simply connected Casson handles*, Ph.D. thesis – посебно издание на ПМФ, 1984;
* *Complex commutative vector valued groups*, K. Тренчевски, Д. Димовски, МАНУ, 1992
* *One parameter fixed point theory*, D. Dimovski, R. Geoghegan, Forum Mathematicum 2, de Gruyter, 1990, 125–154; 
* *On the affine and projective commutative (m+k,m)-groups*, K. Trenčevski, D. Dimovski, J. Algebra, 240, 2001, 338–365.

## Наводи

## Надворешни врски
* Комплетна биографија  на страната на ПМФ

Категорија:Луѓе од Битола
Категорија:Македонски универзитетски професори
Категорија:Македонски математичари
Категорија:Југословенски математичари
Категорија:Апсолвенти на универзитетот „Св. Кирил и Методиј“
Категорија:Академици на МАНУ
Спора

thumb|280px|Спори произведени во еден животен циклус
Tерминот **спори** во биологијата ја означува репродуктивната структура што е адаптирана за преживување во неповолни услови, за подолг период на време. Спорите се дел од животниот циклус на голем број бактерии, растенија, алги, габи и некои праживотни (protozoa). Главна разлика помеѓу семето и спорите како размножувачки единици, е што спорите во себе имаат складирано многу малку хранливи ресурси, во споредба со семето.

Спорите обично се хаплоидни и едноклеточни и се резултат од мејозата во спорангиите на спорофитите. Штом условите ќе бидат поволни, спорите можат да се развијат во нов организам преку мејозна делба, произведувајќи многуклеточен гаметофит, кој на крајот продолжува да продуцира гамети.

Со спојување на две гамети се создава нов спорофит. Овој циклус е познат како "промена на генерациите", но подобар термин би бил "биолошки животен циклус", бидејќи можно е да има повеќе од една фаза и тоа не претставува директна измена. Хаплоидните спори произведени со митоза се користат од страна на многу габи за бесполово размножување.

Многу мовови, посебно оние кои се прилагодени на суви услови, производуваат диплоидни спори. Оваа форма на бесполово размножување се нарекува *апогамија*. Таа претставува форма на *апомиксија*.

Спорите се единици за бесполово размножување, бидејќи еден спора се развива во нов организам. Спротивно на тоа, гаметите се единици на полово размножување, бидејќи потребни се две гамети за да се создаде нов организам.

## Наводи

Категорија:Анатомија на растенијата
Категорија:Морфологија и анатомија на габите
Категорија:Размножување на растенијата
Амброзија (растение)

**Амброзија**, поточно: **пелинолисна амброзија** () — вид инвазивни плевели, едно од најпознатите и најопасните алергени растенија во светот.

## Изглед
thumb|left|250px|Листови на амброзија
Амброзијата е едногодишно растение со височина од 20&nbsp;cm до 2 m. Коренот ѝ е вретенест, стеблото исправено, разгрането, листовите имаат јајцевиден облик, посеани со влакненца, силно разгранети, со кратки всекувања.

Пресекот на стеблото е коцкест или тркалезен.

Машките цветови се бледожолти, цевчести, собрани во полутопчести, висечки, густи цветови во облик на класје, a женските се формираат во пазувите на горните цветови, под машките, во вид на поединечни цветови.

Плодот на амброзијата претставува семе со кое таа се размножува, а семето се шири со посредство на човекот и ветерот.

## Штетност
Поленот на амброзијата предизвикува алергија кај 10% од луѓето. Од сите поленски алергии, поленот на амброзијата е предизвикувач во 50 до 60% од случаите. Кај најчувствителните лица, 8-20 поленови зрна во 1 m3 воздух, можат да предизвикаат силни реакции, а само еднo растение амброзија произведува 1-8 милијарди поленови зрна.

Во поленот на амброзијата се констатирани 52 соединенија кои се алергогени, од кои 6 се посебно опасни. Алергиската реакција првенствено се појавува на горните дишни патишта. Отежнатото дишење и засилената секреција се основни облици на алергијата која може во некои ситуации да премине и во астматични напади. Се почесто во светот се бележат смртни случаи предизвикани од претерана алергиска реакција на амброзија.

Амброзијата не предизвикува реакција само кај луѓето, туку и кај животните.

Штетноста на амброзијата во земјоделството е голема бидејќи таа, благодарејќи на исклучително силниот коренов систем и бујната вегетативна маса, од земјиштето троши големи количини хранливи материи, предизвикувајќи негово осиромашување.
 
## Историја
Амброзијата не е европско растение. Донесена е од Америка на некој од прекоокеанските бродови кон крајот на 19. век и од тогаш полека и незадржливо се шири низ Европа. Во моментот ја има повеќе во Европа, отколку во Америка. Зрното на поленот ја задржува ртливоста и до 40 години.

## Растителност
Амброзијата првенствено расте на неуредено и запуштено земјиште. Никнува од средината на април, а цвета во доцно лето и есен, од средината на јули до првите есенски мразеви. Најефикасен начин за уништување е корнењето од корен, но и негувањето ниски растенија влијае на запирањето на нејзиното распространување. Во случај на поголеми површини под амброзија, се применува и редовно косење до 5&nbsp;cm над земјата, а само понекогаш и третман со тотални хербициди. Ако не се коси ниско, израснува повторно во рок од 20 дена. Во природата не ја јаде ниту еден животински вид поради горчливиот вкус.

## Наводи

## Надворешни врски

* Опширен напис за амброзијата и нејзината алергеност  во „Вечер“ од Валентина Марјановиќ
* 

Категорија:Главоцветни
Категорија:Плевели
Категорија:Инвазивни растенија
Категорија:Ботанички таксони опишани од Карл Линеј
Категорија:Растенија опишани во 1753 година
Беќир Жута

**Беќир Жута** (албански: *Beqir Zhuta*; Велешта, Струшко,  − Скопје, ) ― македонски економист и политичар.

## Животопис
Жута е роден во струшкото село Велешта на 22 септември 1935 година. Дипломирал на Економскиот факултет во Скопје во 1962 година и докторирал од областа на финансиите на темата „*Системот на финансирањето на станбената изградба во СР Македонија*“. Бил на разни раководни функции во Општина Струга, член на Извршниот совет на Собранието на СРМ од 1967 до 1969 година, помошник на секретарот за урбанизам (1970-1975), судија на Уставниот суд на СРМ од 1975 до 1983 година, вицегувернер на Народната банка на Македонија од 1986 до 1992 и потпретседател на првата Влада на суверена Македонија во два наврати од 20 март 1991 до 4 септември 1992 и од 4 септември 1992 до 30 октомври 1998 како кандидат на ПДП и ПДП-НДП. Пензионерските денови ги поминувал во родното Велештаи Скопје.Беќир Жута почина на 30 август 2010 година во Скопје после долго боледување. Погребан е на Градските гробишта Бутел во Скопје .

## Библиографија
* *Системот на финансирањето на станбената изградба во СР Македонија*, Скопје, 1984.

## Наводи

Категорија:Луѓе од Велешта
Категорија:Починати во Скопје
Категорија:Македонски Албанци
Категорија:Македонски економисти
Категорија:Македонски политичари
Категорија:Македонски министри
Категорија:Југословенски Албанци
Категорија:Југословенски економисти
Категорија:Југословенски политичари
Категорија:Југословенски министри
Категорија:Состав на Владата на Република Македонија од 1991
Категорија:Состав на Владата на Република Македонија од 1994
Категорија:Политичари од ПДП
Категорија:Вицепремиери на Македонија
Маргита Кон-Поповска

**Маргита Владиславова Кон-Поповска** (Битола, ) — македонски информатичар и редовен професор од 1998 година на ПМФ.

## Животопис
Кон-Поповска е родена на 23 ноември 1948 година во Битола. Основно и гимназиско образование оформи­ла во Риека, Хрватска. Дипломирала во 1972 година на **Отсекот за техничка математика** при ПМФ во Љубљана, магистрирала во 1975 на **Економскиот факултет** во Љубљана, каде што и докторирала во 1992 година со темата „*Enoparametarsko zvezno linearno programiranje, teoretični in algoritemski pristop*“. Главна научна преокупација ѝ е параметарското линеарно програмирање. Раководела голем број стручни проекти и апликации и е шеф на Институтот за информатика во два наврата од 1993 до 1995 и од 2005 година.

## Наводи

## Надворешни врски
* Комплетна биографија  на страната на ПМФ

Категорија:Македонски информатичари
Категорија:Македонски универзитетски професори
Категорија:Луѓе од Битола
Категорија:Професори на Природно-математичкиот факултет - Скопје
Wait Your Turn

**„Wait Your Turn“** — песна на Р&Б изведувачката Ријана. Напишана од страна на The-Dream и самата Ријана, а продуцирана од StarGate и копродуцентите Чејс & Статус, песната е вклучена во четвртиот студиски албум на Ријана *[[Rated R]]*. Како официјален сингл ќе биде реализирана во 2010 во Велика Британија.

## Позадина и реализација

Краток дел од песната со наслов **„The Wait is Ova“** како позадинска музика се појави во промо видеото за *Rated R* на официјалното мрежно место на Ријана Rihanna Now. Подоцна беше потврдено дека официјалниот наслов на песната е Wait Your Turn. Авторот на песната изјавил дека продукциската куќа ја избрала баш оваа песна за втор сингл од албумот. Но, подоцна било објавено дека втор сингл од албумот во САД ќе биде „Hard“, а „Wait Your Turn“ ќе биде реализран како официјален сингл во раната 2010 во Велика Британија.

## Омот

Како и претходно на омотот за Russian Roulette, Ријана и на овој омот е полугола. Таа ги крие своите гради со рацете и седи на столче со искинати сини фармерки. Исто така и на омотот за Hard таа е полугола и најверојатно така ќе биде на секој омот од сингл на *Rated R*.

## Музичко видео

thumb|250px|лево|Ријана во нејзиното видео за „Wait Your Turn“

Видеото за „Wait Your Turn“ беше снимено на 16 октомври 2009 во Вашингтон, Њујорк и Берлин. Режисер на видеото е Ентони Медлер кој е и режисер на повеќето претходни видеа на Ријана. Официјалната премиера на видеото беше на 3 ноември 2009 на RihannaNow.com. Целото видео е изработено со црно-бел ефект. Во видеото има сцени на мост, сцена каде што во позадината има голем број на згради, а исто така и сцена во црква каде што Ријана ја пее песната.

## Историја на издавање

## Наводи

Категорија:Песни на Ријана
Масакр во Долно Јаболчиште

**Масакрот во Долно Јаболчиште** е колеж извршен од бугарската војска и полиција врз албанското население од велешкото село Долно Јаболчиште. Настанот се случил на 24 октомври 1942 година, една недела по масакрот во Богомила. Во масакрот биле убиени единаесет селани.

## Настан

Во потрага по Велешкиот партизански одред „Димитар Влахов“, бугарската војска и полиција на 24 октомври 1942 година во раните утрински часови влегле во селото. Војниците ги извлекувале селаните од куќите и ги собрале сретсело. Од селаните војниците барале да им кажат каде се кријат партизаните и кои се нивни симпатизери и ги обвинувале дека го помагаат партизанскиот одред. При тоа жестоко се пресметале со селаните. Биле тепани и осакатени повеќе лица, а десетина селани, меѓу кои и жени, деца и старци, биле дел искасапени или стрелани, а дел живи фрлени во запалените плевни. И покрај теророт, никој од селаните не ги предал партизаните.

## Жртви

Убиени биле следните лица:
* Расим Јусуфов Абазов (роден 1930 година, 12-годишен)
* Јусуф Абазов Мамудов (роден 1910 година, 32-годишен)
* Мионе Џемаилова Абазова (родена 1884 година, 58-годишна)
* Аџима Абазова Муратова (родена 1890 година, 52-годишна)
* Абаз Мамудов Муратов (роден 1881 година, 61-годишен)
* Бејтула Шабанов Мусов (роден 1914 година, 28-годишен)
* Шукри Фазлиов Елмазов (роден 1900 година, 42-годишен)
* Деар Џемаилов Исаков (роден 1875 година, 67-годишен)
* Беџет Џаферов Мустафов (роден 1908 година, 34-годишен)
* Изет Љатифов Фејзов (роден 1880 година, 62-годишен)
* Анифе Нафија Ибраимова (родена 1870 година, 72-годишна)

## Во спомен на масакрот

Во спомен на масакрот во средината на селото се подигнати два споменика на кои се испишани имињата на убиените. Покрај тоа, постои и низа од десет посебни плочи за загинатите во масакрот.


Податотека:D.Jabolciste - star spomenik.JPG|Стариот споменик
Податотека:D.Jabolciste - nov spomenik.JPG|Новиот споменик
Податотека:Споменици во Долно Јаболчиште.jpg|Спомен-плочите


## Наводи

### Литература
* „Вардарски глас“, 11 октомври 1979, 7 стр.; 18 април 1982, 14 стр.; 21 октомври 1987, 11 стр.
* Здравко Савески, Мариглен Демири „Национализмот во(н) контекст“, Скопје, 2014, 72-75 стр. 
* „Македонска енциклопедија“, МАНУ, Скопје, 2009, 924 стр.

Категорија:Масакри во Македонија
Категорија:Масакри врз Албанци
Категорија:Долно Јаболчиште
Категорија:Масакри во Втората светска војна
Масакр во Рашанец

**Масакрот во Рашанец** — колеж врз македонското население извршен од страна на турскиот аскер за време на Илинденското востание во 1903 година. Масакрирани биле 200 души.

## Историја

Востанието во Охридско, кое го предводел војводата Христо Узунов, се одвивало во осумдесетина села. Кај Рашанец, охридските востаници за да го спасат населението од терор и колеж формирале бегалски логор каде имало 2.000 луѓе. Логорот го обезбедувале 120 востаници од четите на војводите Аргир Маринче, Никола Митрев, Цветко Стојанов и други кои не можеле да се спротивстават на 3.000 турски војници во одмаздничкиот налет предводени од Бахтијар паша. Масакрот траел 15 часа.

## Наводи

Рашанец
Рашанец
Рашанец
Hard

**„Hard“** е песна на баханската пејачка Ријана заедно со раперот Young Jeezy. Напишана и продуцирана од страна на The-Dream е копрудуцирана од страна на Трики Стјуарт. „Hard“ е вториот сингл од четвртиот студиски албум на Ријана *[[Rated R]]*.

## Наводи

Категорија:Песни на Ријана
Good Girl Gone Bad Live

**Good Girl Gone Bad Live** е првaтa музичкa DVD и Blu-Ray реализација на Р&Б пејачката Ријана. Реализирано беше на 13 јуни 2008 низ цела Европа. Во ДВД-то е вклучено шоуто од MEN Arena-та во Манчестер, Англија, снимено за време на *The Good Girl Gone Bad Tour*, турнејата на Ријана што го поддржува нејзиниот албум *[[Good Girl Gone Bad]]* на 6 декември 2007. Двд-то беше номинирано за Најдобро долгометражно музичко видео на 51-те Греми награди.

## Список на песни
# Introduction
# "Pon de Replay" 
# "Break It Off"
# "Let Me"
# "Rehab"
# "Breakin' Dishes"
# "Is This Love" (кавер на Боб Марли) 
# "Kisses Don't Lie"
# "Scratch"
# "SOS"
# "Good Girl Gone Bad"
# "Hate That I Love You"
# "Unfaithful"
# "Sell Me Candy"
# DJ Kevmo / "Don't Stop the Music"
# "Push up on Me"
# "Shut Up and Drive"
# "Question Existing"
# "Umbrella"

### Бонус
# "Документарец"
# "Скриено видео" -"Umbrella".

## Датуми на реализација
* Европа: 13 јуни 2008
* Австралија, Јапонија и Азија: 17 јуни 2008
* Бразил: 24 јуни 2008
* САД и Канада: 4 ноември 2008

## Топ позиции

## Наводи

Категорија:Видео албуми на Ријана
19 ноември (празници)

* Ден на ослободувањето на Тетово 
* Празник на кнезот, државен празник на Монако
* Празник на етничката заедница Гарифуна во Белиз
* Меѓународен ден на мажот, се празнува во Австралија, Гана, Индија, Ирска, Јамајка, Јужна Африка, Канада, Малта, Велика Британија, Сингапур, САД, Тринидад и Тобаго и Унгарија
* Ден на откривањето на Порторико
* Ден на слободата во Мали
* Ден на знамето (Бразил)
* Светски ден на тоалетите (Светска организација за тоалети)

Категорија:На денешен ден (настани)
Афердита Кики

**Афердита Кики** (албански:*Afërdita Kiki*; Лора, Хесен, Германија, ) — македонска сликарка.

## Животопис
Кики е родена во германскиот град Лора на 19 јули 1971 година. Дипломирала на Факултетот за Ликовна уметност, отсек Сликарство во филијалата во Тетово. Таа учествувала во колективни изложби и имала две самостојни изложби во 2003 година. Во 2009 изложувала во Тетово. Исто така, таа бил ангажирана како кореограф во три драми на албански јазик. Добитник е на наградата Вулкан на Полио плус  за придонес и промоција на  правата и положбата на лицата со посебни потреби. Живее во Скопје.

## Наводи

## Надворешни врски
* ''Афердита Кики''  на страната на artvizion.org (албански)

Категорија:Македонски Албанци
Категорија:Македонски сликари
Категорија:Луѓе од Хесен
Шефшет Адеми

**Шефшет Адеми** (албански: *Shefshet Ademi*; Долно Јаболчиште, Велешко, ) — македонски судија, правник и претседател на Основен суд Велес.

## Животопис
Адеми е роден на 21 април 1963 година во Долно Јаболчиште, Велешко. Основно и средно образование завршил во Струга. Дипломирал на Правниот факултет во Скопје на 29 септември 1986 год. со просечен успех 8,85. Во 1987 година, тој се вработил како приправник, а потоа и стручен соработник во Основен суд на Здружен труд Скопје - одделение Велес, а од 1 јануари 1992 година како Стручен соработник во Основен суд Велес. На 27 јуни 1996 година, тој бил избран за судија во Основен суд Велес и распореден да постапува по кривични предмети спрема полнолетни и малолетни лица. На 22 февруари 2006 година, тој избран за Претседател на Основен суд Велес, а истовремено и постапува по кривични предмети спрема полнолетни и малолетни лица.

## Наводи

Категорија:Луѓе од Долно Јаболчиште
Категорија:Македонски Албанци
Категорија:Македонски судии
Категорија:Југословенски Албанци
Категорија:Апсолвенти на Правниот факултет „Јустинијан I“ - Скопје
Оселтамивир

**Оселтамивир** (INN) () е антивирусен лек што го забавува ширењето на вирусот на грипот во клетките на телото со хемиско прекинување на врската на вирусот со клетката домаќин. Лекот се продава под името Tamiflu и се зема орално, или во капсули како суспензија. Тој се користи за лекување и спречување на вирусот на грип од типот А и Б кои од 1999 година има инфицирано повеќе од 50 милиони луѓе. Лекот станува активен во телото откако ќе помине низ црниот дроб.
left|200px
Оселтамивир е првиот усно лек од овој тип кој е комерцијално достапен. Тој е развиена од C.U. Kim, W. Lew and X. Chen од американската фирма Gilead Sciences и во моментов се прозиведува од страна на Hoffmann-La Roche (Roche).

Почнувајќи од октомври 2009 година, во само 39 од над 10.000 пациенти од целиот свет заразени со вирусот на свински грип (H1N1), покажале отпор кон овој лек.

## Употреба
### Индикации, дозирање и механизам на акција
### Можни несакани послеdici

## Синтеза
## Chemical synthesis

Растворливоста на оселтамивирот во форма на фосфатна сол изнесува 588&nbsp;mg/ml при 25&nbsp;°C

Тековната методот на производство има број на реакциони чекори. Два од овие чекори вклучуваат употреба на потенцијално опасните азисди. Во синтезата која ја употребува фирмата Roche не се користат азиди. Оваа синтеза графички е прикажана на сликата што следи:

center|600px|Синтеза на тамифлу

## Надворешни врски

* www.tamiflu.com – Податоци за Tamiflu од производителот Rocge
* MedlinePlus Drug Information: oseltamivir (systemic) –Last Revised - 05/01/2009 Совет за пациентите
* Pharmasquare – Tamiflu Mode of Action  – Flash анимација со која се покажува механизмот на дејство на лекот
* FDA информации за Тамифлу
* Flu Drugs FAQ  – U.S. National Institute of Allergy and Infectious Diseases
* Reto U. Schneider: The race to develop GS4104 - Расказ за развојот на лекот.
* Journal Response – Oseltamivir  – апстракти за најновите истражувања поврзани со лекот

## Наводи


Категорија:Неопходни лекови според Светската здравствена организација
Категорија:Етилни естри
Бедредин Ибраими

**Бедредин Ибраими** (албански: *Bedredin Ibrahimi*; Мала Речица, Тетовско, ) — македонски политичар и поранешен вицепремиер и министер во Владата на Македонија од 1998 година.

## Животопис

Ибраими е роден е во 1952 година во селото Мала Речица, Тетовско. Дипломирал на Универзитетот во Приштина на правниот факултет. Основач е на Народната демократска партија, а по нејзиното обединување со ДПА, избран е за генерален секретар на новата партија. Секретар е на општинскиот совет на Тетово.

Во Владата на Македонија од 1998 година бил вицепремиер и Министер за труд и социјална политика во периодот од 30 ноември 1998 до 1 ноември 2002 година. Во слените години станал член на ДИК. Во 2005 година против него е поднесена кривична пријава за злоупотреба на 200.000 евра. На 8 март 2019 година бил осуден на четири години и три месеци затвор предметот „Титаник 2“ на СЈО.

## Наводи

Категорија:Живи луѓе
Категорија:Луѓе од Мала Речица
Категорија:Македонски Албанци
Категорија:Состав на Владата на Република Македонија од 1998
Категорија:Македонски политичари
Категорија:Политичари од ПДП
Категорија:Министри за труд и социјална политика на Република Македонија
Категорија:Членови на ДИК
Категорија:Вицепремиери на Македонија
Масакр кај Дабница (1925)

:*За масакрот во прилепското село Дабница, извршен во 1942 година, видете [[Масакр кај Дабница, 1942]]*
**Масакрот кај Дабница** е колеж врз месното население од страна на месните чети на ВМРО на Ванчо Михајлов. Настанот се случил на 18 мај 1925 година во пиринското село Дабница.

## Настан
Масакрот е извршен во една куќа во селото Дабница, Неврокопско, Пиринска Македонија во 1925 година. Колежот е извршен врз македонското население од страна на месните чети на ВМРО на Ванчо Михајлов. Од селото повеќе од 300 лица биле насила одвлечени и три месеци, од април до јуни, биле подложени на крвави репресалии, пред очите на месните државни, административни и воени власти, а еден поголем дел од нив биле и убиени. Како последица на „жестоката инквизиција“, починале околу 200 души, а поголем број биле интернирани надвор од Пиринскиот дел на Македонија.

Куќата во која се извршени колежите е претворена во музеј, но по падот на комунизмот во Бугарија во 1989 година, таа е во очајна состојба.

## Поврзано
* Масакр кај Градево
* Масакр кај Крупник

## Наводи

Категорија:Акции на ВМРО
Категорија:Масакри врз Македонци
Категорија:Масакри во Бугарија
Категорија:Историја на Пиринска Македонија
Агим Саити

**Агим Саити** (албански: *Agim Saiti*; Скопје, ) — македонски сликар од албанска народност.

## Животопис
Саити е роден на 9 април 1980 во Скопје, но израснал во скопското село Сингелиќ од каде биле и неговите родители. Дипломирал на Факултетот за ликовна уметност, отсек сликарство, при Тетовскиот универзитет во Тетово во 2003 година во класата на проф. Луан Зенки. Работи како наставник во основно училиште „25 Мај“ во Сингелиќ. Учествувал во неколку колективни изложби. Првата негова изложба била во Културно-информативниот центар во Скопје на 23 мај 2006 година.

## Наводи

## Надворешни врски
* ''Агим Саити''  на страната на artvizion.org (албански)

Категорија:Македонски сликари
Категорија:Македонски Албанци
Категорија:Луѓе од Синѓелиќ
Ромир Имами

**Ромир Имами** (албански: *Rromir Imami*; Скопје, ) — македонски сликар.

## Животопис
Имами е роден на 19 јануари 1977 година во Скопје.  Во Скопје дипломирал турски и италијански јазик и култура. Имами е самоук сликар и се занимава со апстрактно сликарство.  Бидејќи  се образувал во Иса беговата  медреса во Скопје, тој имал можност да се запознае со калиграфијата на арапскиот ракопис која подоцна, на еден изменет начин се одразила на  неговата уметничка дејност. Заедно со холансдскиот сликар Маике Фекес, имал изложба на фотографии на тема „*Њујорк*“ на Белите Ноќи во Скопје.

## Наводи

## Надворешни врски
* ''Ромир Имами''  на страната на artvizion.org (албански)

Категорија:Луѓе од Скопје
Категорија:Македонски Албанци
Категорија:Македонски сликари
Босанска азбука

**Босанската азбука** е азбуката која ја користи босанскиот јазик и е иста со хрватската азбука и со српската латинична азбука. Оваа азбука, заедно со другите две се именува како азбуката на Лудевит Гај. Азбуката има 30 букви и некои букви се пишуваат со диакрици, кои пак можат да се запишат и како диграфи. Покрај буквите со надредени знаци се во оваа азбука се користат и два диграфа, lj и nj.

## Азбука

## Поврзано
* Босански јазик
* Хрватска азбука
* Српска азбука
* Босанска арабица

Категорија:Босански јазик
Категорија:Латинични азбуки
Манчу Матак

мини|десно|Биста на Манчу Матак во Крушево
**Манчу Матак** (влашки: *Manchu Matak*; Крушево,  - Витолиште, Мариовско, ) — македонски комунист од влашка народност и учесник во НОВ. Бил прогласен за народен херој на Југославија.

## Животопис

Манчу е роден во 1920 година во влашко семејство во Крушево. По професија бил шијач. Станал член на КПЈ во 1939 година, а во 1940 година заминал на отслужување на воениот рок во Белград.

## Учество во НОБ
Во Априлската војна во 1941 бил заробен како војник на Кралството Југославија, но успеал да избега и се вратил во Крушево. Како член на Месниот комитет на КПЈ во Крушево од крајот на 1941, поради учество во штрајкот на монополските работници, бил уапсен и лежел во затвор од април до јуни 1942 година. Бил секретар на Организацијата на КП во Крушевскиот партизански одред „Питу Гули“, а по неговото расформирање кон крајот на 1942 се илегализирал во Крушево. Потоа се префрлил во Гостивар и стапил во партизанскиот одред „Кораб“ во пролетта 1943 година. Во борба со балистите бил заробен и спроведен во Тиранскиот затвор. По капитулацијата на Италија на 8 септември 1943 станал командир на Прилепската чета во Првата македонско-косовска бригада, а потоа во Единаесеттата македонска бригада. Загинал при напад на бункер на германските сили кај селото Витолиште, Мариовско. При нападот на партизаните, како командир на втората чета на Прилепскиот баталјон, бил погоден од снајперски куршум.

## Наследство
Манчу Матак бил рогласен е за народен херој на Југославија на 20 декември 1951 година. Во негова чест училиштето во Кривогаштани го носи неговото име. Една песна на македонскиот поет Јозо Т. Бошковски од 1981 година, со наслов „Духот на борецот“, е посветена на Манчу Матак.

## Наводи

Категорија:Македонски Власи
Категорија:Луѓе од Крушево
Категорија:Починати во Витолиште
Категорија:Македонски партизани
Категорија:Македонски комунисти
Категорија:Народни херои на Југославија
Категорија:Борци на Првата македонско-косовска бригада
Категорија:Народни херои на Југославија од Македонија
Молдавска кирилица

**Молдавската кирилска азбука** била азбука која ја користел молдавскиот јазик од 1938 до 1989 година кога е заменета со стандардната романска латинична азбука. Оваа азбука е заснована на кирилицата со одредени модификации за молдавско-романскиот фонетски систем. Поточно, оваа азбука се засновала на руската азбука и не е поврзана со романската кирилска азбука.

## Азбука

## Поврзано
* Романска азбука
* Романска азбука (кирилица)

Категорија:Кирилични азбуки
Категорија:Молдавски јазик
Категорија:Молдавска азбука
Палестина (автономни територии)

:*За регионот видете [[Палестина]].*

**Палестинските територии** сочинуваат два региона (автономни територии) во Блискиот Исток, и тоа:
* Западен Брег (5.640 км2 копно и 220 км2 вода)
* Појас Газа (360 км2 )

Овие територии биле под управа на Британскиот мандат Палестина, потоа окупирани од страна на Јордан (Западен Брег) и подоцна од Египет (појас Газа), за на крај, двете територии да бидат окупирани од Израел.

Првпат како суверена држава, Палестина била признаена во 1968 од страна на СССР, а со текот на времето, нејзината државност ја признале вкупно 135 држави. Во ноември 2012 година, Палестина добила статус на држава-набљудувач во Обединетите нации. Во 2014 година, Шведска официјално ја признала државноста на Палестина, а на почетокот на ноември 2014, шефицата на дипломатијата на ЕУ, Федерика Могерини, изјавила дека во рок од пет години, ЕУ би можела да ја признае Палестина како независна држава.

[мини|десно|300п|Карта на областите во Палестина. [Источен Ерусалим е прикажан како непалестински поради неговото непризнаено припојување кон Израел.]]

## Административна поделба
Согласно Договорот од Осло, Палестинските територии Западен Брег и Појас Газа се поделени на три подрачја (Б, Б и В) и 16 области под Палестинска Самоуправа. Од 2007 наваму, две посебни управи полагаат право на власт врз Палестинската Самоуправа - едната на Западниот Брег, а другата во Појасот Газа.

### Западен Брег

### Појас Газа

## Наводи

## Поврзано
* Палестина
* Појас Газа
* Западен Брег
* Палестинска самоуправа
* Палестинска ослободителна организација
* Израел

Категорија:Палестина
Категорија:Спорни територии
Категорија:Левант
Џули и Џулија

**„Џули и Џулија“** () е американски – филм (драма и комедија) од 2009 година во режија на Нора Ефрон (Nora Ephron), која е авторка и на сценариото. Филмот е заснован на вистинските факти за животот на готвачката Џулија Чајлд во почетните години од нејзината кариера, како и за животот на Џули Пол, која си дава задача дека мора да ги подготви сите 524 рецепти од книгата на Чајлд за време од една година.

Сценариото на Ефрон е адаптација на две книги: „Мојот живот во Франција“, автобиографијата на Џулија Чајлд, и мемоарите од Џули Пол. Во август 2002 година, Пол започнува да ги пишува на интернет нејзините дневни случувања околу готвењето на 524-те рецепти на Џулија. Интересно е тоа што ова е прв филм заснован врз еден блог т.е блогот кој го водела самата Џули Пол.

Ефрон започнала да го снима филмот во март 2008 година. Мерил Стрип се појавува во улогата на Џулија Чајлд, додека пак младата глумица Ејми Адамс ја игра улогата на Џули Пол. Филмот ја доживеал премиерата на 30 јули 2009 година. За својата улога, Стрип ја освоила наградата „Златен глобус“, а била номинирана и за „Оскар“ за најдобра главна глумица.

## Кратка содржина
Џулија е жената која засекогаш им го промени начинот на кои Американците готвач. Но, во 1948 година, Џулија Чајлд (Мерил Стрип) била само една обична Американка која живеела во Франција. Работата на нејзиниот маж ја одвела во Париз, а таа заради својот неуморен и нескротлив дух, посакала нешто да работи. Педесет години подоцна, Џули Пол (Ејми Адамс) чувствува дека пропаѓа. Ѝ се ближи триесеттиот роденден, живее во Квинс и работи бесперспективна работа, додека сите нејзини пријателки постигнуваат забележителни успеси во животот. Џули смислува наизглед непресметлив план да ја пренасочи својата енергија; таа одлучува да помине точно една година подготвувајќи ги сите 524 рецепти од готвачот на Џулија Чајлд, „Совладување на уметноста на француската кујна“ - и секако покрај тоа таа ќе води интернет дневник (блог) за своите искуства.

## Улоги
* Мерил Стрип - Џулија Чајлд
* Ејми Адамс - Џули Пол
* Стенли Тучи - Пол Чајлд
* Крис Месина - Ерик Пол
* Линда Емонд - Симон Бек
* Џејн Линч - Дороти МекВилијамс
* Мери Лин Рајскуб - Сара

## Награди и номинации

## Златен Глобус 2010
* Најдобар филм во категоријата комедија/мјузикл (номинација)
* Најдобра глумица во категоријата комедија/мјузикл (Мерил Стрип) (награда)

## Надворешни врски
* Официјално мрежно место 
* Семрежна филмска база на податоци
* Бокс Офис Мојо

## Наводи

Категорија:Филмови од 2009 година
Категорија:Филмови со Ејми Адамс
Категорија:Филмови со Мерил Стрип
Категорија:Филмови со Стенли Тучи
Категорија:Филмови со Крис Месина
Категорија:Филмови на англиски јазик
Категорија:Американски филмови
Категорија:Филмски комедии
Категорија:Филмови на француски јазик
Категорија:Филмови чие дејствие се одвива во Њујорк
Категорија:Филмови чие дејствие се одвива во Париз
Рафиз Аљити

**Рафиз Аљити** (албански: *Rafiz Aliti*; Радуша, скопско, ) — македонски политичар и поранешен припадник, односно командантна т.н. ОНА, попознат како  **командант М’суси**. Член е на ДУИ.

## Животопис
Алити е роден во скопското село Радуша на 29 април 1959 година. Во Скопје завршил во гимназија Зеф Луш Марку, додека високото образование на Факултетот за физичка култура во Приштина на Косово. По професија е професор. За време на конфликтот од 2001 зема активно учество во т.н. ОНА и добива командантска функција. Псевдонимот му бил командант **М‘суси** (*Mёsusi*) и бил одговорен за реонот на Радуша. Себеси се смета за дел од интелетуалното крило на т.о. ОНА и со тоа зема активно учество во формирањето на Демократската унија за интеграција, каде е потпретседател на партијата. Во три наврата е пратеник во македонското собрание (2002-2006, 2006-2008 и 2008-2009). Од јули 2008 година избран за потпретседател на Собранието на Република Македонија. Добро ги познава српскиот и хрватскиот јазик. Женет е и живее во селото Радуша.

## Наводи

Категорија:Живи луѓе
Категорија:Луѓе од Радуша
Категорија:Македонски Албанци
Категорија:Команданти на ОНА
Категорија:Македонски политичари
Категорија:Пратенички состав 2002-2006
Категорија:Пратенички состав 2006-2008
Категорија:Пратенички состав 2008-2011
Категорија:Политичари од ДУИ
Кадрифаковски масакр

**Кадрифаковски масакр** — колеж извршен од страна на ВМРО врз колонизираното српско население во светиниколското село Кадрифаково на 16 јануари 1923 година.

Настанот се случил кога четата предводена од војводата Иван Јанев-Брло го нападнала Светиниколското село Кадрифаково на 16 јануари 1923 година и убила 23 селани и членови на нивните семејства. Настанот означувал незадоволство од страна на Македонците за тешката состојба која се наоѓале под српска окупација и насилното колонизирање на други неавтохтони народи на македонските земји. По нападот српските колонисти го напуштаат селото. Потоа следи контра масакр на српските власти, при која се стрелани 29 души селани од селото Гарван. 

После контрамасакрот од 59-те српски колонизаторски семејства се враќаат само 19.

## Наводи

## Поврзано
* Гарвански масакр

Категорија:Масакри во Македонија
Категорија:Масакри врз Срби
Категорија:Кадрифаково
Романска кирилица

**Романската кирилична азбука** била азбука која ја користел романскиот јазик пред 1860 или 1862 година кога била заменета со романската латинична азбука иако кириличната верзија се користела сè донекаде 1920 година. Оваа азбука не е иста со молдавската кирилична азбука.

[мини|center|740px|Молитва [Оче наш на романски јазик напишана на романска кирилица.]]

## Азбука

## Поврзано
* Романска азбука
* Молдавска азбука (кирилица)
* Романски јазик

Категорија:Кирилични азбуки
Кирилица
Кирилица